Worcester F 80 Distinctiones

8 Embulare [Ambulare]

Embulare. [Ephes. 5:8]: *Et filii lucis ambulate*, quod fit si quis seruat scinceritatem in affectionibus. Respectu cordis ne sint carnales et molles ad conendum veritatem in sermonibus. Respectu oris ne sint fallaces et duces ad decipiendum honestatem. In operibus ne sint inutiles ad permanendum.

¶ De primo, Psal. [83:13]: *Qui ambulant in* lege Domini. Ideo non priuabis bonis eos *qui ambulant in innocencia*. Gal. 5[:16]: *Spiritu ambulate et desideria carnis non perficietis.* Hoc contra illos de quibus Philip. 3[:18]: *Multi ambulant, quos sepe dicebam vobis,* etc.

¶ De secundo, [3] Joan. [1:3]: Gauisi sunt *valde venientibus fratribus, et testimonium perhibentibus veritati*. Item Psal. [130:1]: *Neque ambulaui in magnis*, id est, contra illos de quibus Jer. 7[:4]: *Nolite confidere in verbis mendacii, dicentes: Templum [Domini].* Quibus resistendum est exemplo Pauli ad Eph. 4[:1]: *Obsecro vos,* vt *ego vinctus in Domino, vt digne ambuletis.*

¶ Et nota

/fol. 212ra/

quod quidam ambulant per latam viam culpe, alii per artam viam penitencie, Matt. 7[:13]: *Intrate per angustam portam:* nam *lata est via que ducit ad* infernum. Ambulancium viam latam quidam ducuntur sensu proposito, et ideo periculose. Nam quod corrupitur in parte plus tendit ad corruptionem quam ad incolumitatem. Sic corpus quod corrupitur aggrauat animam et inritur eam et trahere per vana et noxia ad mortem, Job 21[:13]: *Ducunt in bonis dies suos*.

¶ Et iste facile paralogizantur quia recipiunt apparenciam, non existenciam, viam non tamen vie, secundum illud Prou. 16[:25]: *Est via que videtur* hominibus *recta,* set *novissima* eorum *ducunt,* etc. Piscis respicit escam non hamum, ideo Eccli. 18[:30]: *Post concupiscentias tuas non eas, et a voluntate tua auertere.*

¶ Exinde de simia que sibi videtur pulcra quousque se respiciat in speculo. Ita stultus peccator sibiipsi complacet donec se comperet ad viam iustorum. Alii ducuntur comitatu et ideo periculosius. Aqua enim fit lutosa ex commistione terre. Et homo leprosus ex societate plus rapiuntur motu firmati contra motum nature. Sic homo ad malum ex mala societate, Prou. 1[:15]: *Fili mi, ne ambules cum eis.* Nec vult mulieres alienigenes duxeruntsalacionem ad peccatum, Prou. 7[:21]: *Irretiuit eum multis sermonibus,* etc. Exemplum de illo qui iuit ad patibulum propter societatem, Psal. [83:11]: Ideo *elegi abjectus esse in domo*, etc.

¶ Tercii ducuntur instinctu dialectico et hii periculosissime. Nam sic lupus ducit ouem[[1]](#footnote-1) errantem excitantio cum cauda. Et coruus nucem in altum vt frangat, sic diabolus peccatorem, Prou. 16[:29]: *Vir iniquus lactat amicum suum, et ducit eum per viam non bonam.* Ambulantes per artam viam penitencie ducuntur regimine triplici, scilicet, humano, angelico, diuino. Humanus fit per prelatos et predicatores, [Psal. 67:28]: *Principes Iuda duces eorum*. Set heu quia Matt. 15[:14]: *Si cecus ceco* *ducatum prebeat, ambo in foueam cadunt.* Vnde Bernardus, Ridiculosa immo monstruosa est speculator cecus, preco mutus, ductor inscius, cursor claudus. Set Petro dictum est, Luc. 5[:4]: *Duc in altum*, etc.

¶ Alii ducuntur / regimine angelico et hii melius, Tob. 5[:15]: *Ego ducam eum*

*/*fol. 212rb/

et sanum *reducam.* Set heu quia conqueruntur angeli, Jer. 51[:9]: *Curauimus Babilonem*, quam in nobis fuit, *et non est sanata*, quia ipsa noluit, *derelinquamus eam,* quo ad familiarem custodiam, quia non hebedit. Item ambulauit Chiristus in mundum in incarnacione, sicut pastor ad querendum ouem perdicam, Luc. 15[: 4]: *Qui ex vobis qui habet oues centum.*

¶ Secundo per mundum in conuersacione. Sicut pastor ante oues ad pascua. Joan. 10[:4]: *Ante eas vadit*, verbo et exemplo.

¶ Tercio extra mundum in passione sicut Dominus vadit, tamen precio ad redimendum seruum, Joan. 19[:28]: *Sciens Iesus quia omnia*, etc. *Vado ad eum qui misit me*, [John 7:33]. Et nota tria solent impedire ne homo proueniat ad patriam: intentam si error, torpor persone, odium patrie. Econtra tria iuuant vt si homo habeat hominum ductorem, si paciatur vie laborem. Si moueatur ad patrie amorem.

¶ Item via compendii est imitacio Christi / que quidem habet tria: liberum accessum, asperium processum, prosperum successum. Et quia viatores sumus et non mansionarii indigemus duce ne erremus, luce ne cespitemus.

1. ouem ] *add.* ~~ex~~. [↑](#footnote-ref-1)